Svjatopolks Izjaslavičs
Svjatopolks Izjaslavičs (ukraiņu: Святополк II Ізяславич, krievu: Святополк Изяславич; dzimis 1050. gada 8. novembrī, miris 1113. gada 16. aprīlī) bija Kijivas lielkņazs no 1093. līdz 1113. gadam. Bija arī Polockas (1069—1071), Novgorodas (1078—1088) un Turovas (1088—1093) kņazs. Būdams lielkņazs, vairākkārt karoja ar polovciešiem un iesaistījās kņazu savstarpējās cīņās. Neesot bijis īpaši populārs tautas vidū. Pēc Svjatopolkaa nāves Kijivā sākās sacelšanās pret ebreju un rietumu tirgotājiem. Svjatopolka Izjaslaviča laikā tika sarakstīts Pagājušo gadu vēstures avots - t.s. Pirmhronika.